
GEOGRAFIA BILANCO Nova Jaro... 


La piaj gvidantoj de hispana ribelo bezonis ne nur pravigi sian kriman 
aventuron, kiel plenumon de sankta komisio, sed ankaŭ ili avidis, antaŭ la 
grimacoj de siaj fremdaj dungantoj, montri kapablojn por movi la armeon k 
uzi la ŝtatajn armilojn kontraŭ la leĝo, la ordo k la vivo de sia propra nacio, 
Plano, zorge polurita, pri vendo de pecoj el sia patrio, ŝajnis al ili afero 
facila, kvazaŭ strategia ludo aŭ ekzerca promenado. La rapida subita po- 
pola respondo, ĉe la eksplodo de V komploto, detruis tiajn ĥimerojn. Nur 
la loĝantaro de kelkaj urboj k vilaĝoj, en mizeraj provincoj, falis viktime sub 
hufoj de la tiranio. La ĉefaj urboj, la plej riĉaj regionoj, aroge piedpremis 
la araneon k transformiĝis vigle je apogaj punktoj, kun morala simbolo, en 
industriaj bazoj k ekonomiaj centroj, por la unua serioza batalo en la mon- 
do, pri kiu la faŝismo devis atente kalkuladi. La fanfarona intenco pri 
absoluta k tuja subpremo estis ja fiasko! La ĉiulanda reakcio dubis jam pri 
la kapablo de siaj hispanaj servistoj kun generala kostumo. La tero tremis 
konvulsie. Estis necese fabriknurĝe fidon pri la nepra venko de V faŝismo. 



Ekfunkciis perfekta propaganda aparato per brua skandalo, per cinika men- 
sogado, pri jam preskaŭ submetiĝo de la tuta lando. Tamen... blufo ne estas 
pruvo de konvinko, per blekoj oni evitas nur parolojn. Antaŭ groteska pa- 
rado de mensogoj, pri la amplekso de faŝista teritorio, decas, ke sur la 
gracia karto geografia de Hispanio, honesta mano el popolo, dum velkas 
la jaro, montru al internacia observanto la respektivajn poziciojn k la di- 
rekton de la zigzaga linio de la frontoj. Sen timo al la vero, oni invitas ĉiujn 
observi, kun serena rigardo, la situon de la provincoj kie la faŝismo regas, 
parto maldense loĝata, kun malriĉa agrikulturo, preskaŭ sen industrio, sen 
komerco, sen ĝojo en la vivo sklaveca, kiu brule konstrastas kun la riĉa 
lojala teritorio, kie la popolo, mastro de sia medio, estas preta oferi ĉion por 
elviŝi la ombron, kiu ankoraŭ nun estas funebra stampo sur duono de la lando. 


Laŭ amikva kalkulo, por la mezuro de 
tempo, freŝa jaro jus naskiĝis. Nova kolekto 
da tagoj sfinkse jaluzas pri la mistero de sia 
influo sur la sorto de la homoj. 

Neniam, en komenco de jaro t oni sentis 
tiel intense la bezonon rapidigi la akcelon 
de daŭra k sorĉa turnado de minutoj k 
horoj... ĉar ankaŭ neniam, ĝis nun t la valo- 
ro de kelkaj semajnoj. aŭ de kelkaj mona- 
toj t estis tiom grava k tiom decida por Ta 
dcstino de nia lando k, eĉ tute certe, por la 
progreso de la Homaro. 

Espero brulas, sopiro flugas alten, en 
celo tre nobla, kvazaŭ sago kuraĝa sible 
penetranta en la enigmon blankan de la nova 
periodo socia. 

Gajni la militon dum Ia nova jaro! Jen 
aspiro kulmina de nia popolo, Kanto de 
patrino per voĉo malseka, pro larmo sincera. 
Balbuto de infano naiva. Penso de knabino. 
kun tremo de amo en la koro. Krio dum ba- 
talo de juna proleta soldato. Hardita kon- 
vinko de ĉiuj fdlintoj, en impeto sankta, 
konlraŭ la faŝismo. Susuro vibranta en 
aero. Poemo natura, en lanugo de nuboj, 
verkita per fumo majesta k pompa tra ia 
kamentuboj de niaj fabrikoj. Murmuro allo- 
ga, kiu lulas karese, laŭ fluo de vosto el 
ŝaŭmo, sekvanta fidele la ŝipojn de la libe- 
reco, trairantaj Ia ondojn de maro perfide 
semita per minoj italaj aŭ per germanaj 
submarenoj. 

Venki Ia faŝismon dum la nova jaro! Jen 
solena promeso al la tuta mondo. Devizo 
konscia entuziasme signita, per rubenoj el 
sango, kun fortaj trajtoj, sur la impona 
pordo de la nova jaro. 

Nova jaro, nova espero, nova guo, nova 
forto por batali ĝis la venko en nia kruela 
milito, necesa k kondiĉo k sola rimedo por 
nova civilizo k nova kulturo... 

Esperanto, nia lingvo de arto k paco, en 
sia matura jubileo, en la nova sia festojaro, 
teksos tra la mondo, per belaj kombinoj de 
frazoj k vortoj, kun silkaj fadenoj k verdaj 
folioj, unuecan senton inter ĉiuj homoj kun 
milda emocio, por ne mem ekspluati, k eĉ 
kun sufiĉa talento aŭ sana muskolo por 
eviti perforton en justa kolero. 

Nova jaro, nova vivo! diras hispana 
proverbo, kiel gaja deziro pri vivo vivinda, 
pri vivo serena k ĝoja. Mirinda realo, post 
morto de T drako faŝista, en la nova jaro, 
kiu portas ĝentile, kun laŭroj, simbolan do- 
nacon de ora ŝlosilo por la nova Epoko. 

KOMENTARIOJ 


CINIKA CELO 


Senĉese elŝprucas el lcaŝata fundo 
de pluraj k diversaj nekonfeseblaj 
motivoj, novaj k signifaj detaloj mon- 
trantaj interesajn nuancojn de T eko- 
nomiaj celoj, kiujn persekutas germa- 
na k itala faŝismoj. 

Germana respondo al anglofranca 
propono pri projekto celanta restari- 
gon de paco, emfaze proklamas ke 
germanaj faŝistoj arde deziras pacon 
k ordon en hispana lando. Serioze ĝi 
asertas ke Hitlera registaro bone ple- 
numis sian devon rilate al «ne inter- 
veno» k furioze atakas la senhontajn 
registarojn, kiuj sendis volontulojn al 
hispanaj armeoj. Trankvile ĝi pledas 
por efika kontrolo k formale kons- 
tatas ke la solaj personoj kiuj kapa- 
blas reprezenti hispanan popolon 
estas la generaloj perfidaj, kiuj per 
fremdaj trupoj deziras perforte sub- 
oremi la landon. Finfine ĝi atakas 
lispanan registaron k intencas kon- 
vinki ke pravo k justo nur estas en 
servo de 1’ nigraj generaloj. 

Itala respondo, kun similaj frazoj 
ankaŭ esprimas pacajn dezirojn, pa- 
folas pri defendo de «okcidenta civi- 
lizo', atakas diversforme hispanan 
registaron k fine esprimas ke ĝi sim- 
patias kun ĉiuj proponoj celantaj al 
paco k fina ĉesigo de hispana lukfo. 

Neniain oni vidas en monda histo- 
rio tiom grandan pruvon de cinika 
sinteno kiel la montrata per tiaj do- 
kumentoj. Faktoj valoras sed ne falsaj 
vortoj k faktoj nur montras ke frem- 
daj faŝistoj helpas senĉese hispanajn 
ribelintojn, ruze celantaj krei fortan 
bazon en okcidenta Eŭropo por akiri 
krudaĵojn k apogi sian marŝon al 
definitiva triumfo de faŝismo en tuta 
Eŭropo. 

Novaj detaloj aperas ĉiutage kiuj 
plene konfirmas la faŝistajn planojn 
tiucele direktitajn. Italio preparas, kiel 
ni priskribis en antaŭa numero, hi- 
drargan monopolon; itala gazeto 
tutĝoje anoncas ke jam estas finita 
grava interkonsento inter Romo k 
Berlino pri ambaŭflanka ekspluatado 
de certaj kolonioj, kiuj ne estas no- 
mataj. Mussolini ’a delegito en insulo 
Mallorca, Grafo Rossi, kiu diktatore 
gvidas militajn preparojn de 1’ armeo 
faŝista, ĵus raportis al angla ĵurnalo 
ke li nur celas konkeri Katalunion; 
eble li celas al potasaj minoj k diver- 
saj industrioj kiuj estas plej gravaj el 
tŭta Hispanio. 

Sed estas pli vigla la germana 
agado ĉar ne nur ĝi temas pri sistema 
ekspluatado de hispana lando; ankaŭ 
ĝi sin turnas al nia «kara» najbaro, 


Portugalio, kies diktatoro Oliveira 
Salazar estas preta cedi kolonion 
Angola al germana societo, solvo 
adoptita ĉar li ne kuraĝas fari publike 
formalan donacon aŭ vendon. Li ja 
timas ke portugala popolo estas preta 
leviĝi k forte renversi faŝistan 
reĝimon. 

Germanaj aferoj en hispana lando 
senhalte prosperas rilate al feraj kru- 
daĵoj. En Berlino staras komerca or- 
ganizo nomata «Rosvak» kiu mono- 
polas distribuon de fera mineralo; en 
Seviljo estas starigita alia simila or- 
ganizo nomata «Hisma* kiu ankaŭ 
monopolas distribuon de fera mine- 
ralo de minoj kiuj estas en faŝista 
zono, k kiu sendas ĝin al sia patrino 
au fratino Berlina. Miloj da tunoj 
estas senditaj al ĉefaj havenoj de ruza 
Germanio, kiu per tiu sistemo facile 
akiras tiun necesan krudaĵon, kiun 
certe ĝi ne pagas. Germanio kompen- 
sas per karaj armiloj la feran kruda- 
ĵon, kies malkaran prezon certe ĝi 
mem taksas. 


Faŝistaj aŭtoritatuloj de Burgos 
publikigis oficialan ordonon al Kom- 
panio de Minoj de 1’ Riffo por ke ĝi 
sendadu sian produktaĵon al germa- 
naj aĉetantoj. Estas kolonelo Sanchez 
Gonzalez kiu subskribis tian ordonon, 
k ĝi sekvigis la starigon de 1’ inter- 
konsento supre citita, kiu bone per- 
mesas al Germanio konvenan aĉeta- 
don de tiu varo, nepre necesa al mi- 
lita industrio. 

Krom tio, faŝistaj generaloj estis 
devigataj ankaŭ organizi eksportadon 
al Germanio de ĉiuj eblaj agrikulturaj 
produktoj; sed tial ke en la zono 
regata de 1’ faŝistoj neniu kamparano 
semas nek plugas, ili nur povis aran- 
ĝi eksporton de certa kvanto da 
oliva oleo. 

Germanoj profitas eĉ lastan guton 
da utiligebla suko, kiun hazarde po- 
sedas perfidaj generaloj, sed tio ne 
povas fariĝi longedaŭra, ĉar en ribela 
kampo neniu laboras k baldaŭ ili 
forlasos tiun provizoran entreprenon 
ĉar ĝi ne plu estos fruktodona. 

Iom post iom sendube aperos no- 
vaj detaloj pri ekonomiaj planoj de 
faŝistaj registaroj, kiuj avidas trovi 
en nia lando necesan savilon por sia 
katastrofa faŝista ekonomio. 

Ni detruos plene tiajn celojn! 

TRAFA RESPONDO 


Hispana registaro respondis al Londona Komilato pri «ne inlerveno», rilate al 
proponita kontrolo en nia Iando, jene: 

«1.—En Hispanio ne batalas du samrajtaj grupoj. Ĉe unu flanko staras legiti- 
ma registaro kies origino estas la balotado de 16 a de Iasta Februaro, sufiĉe proksi- 
ma ankoraŭ por ke neniu povu dubi pri vera opinio de la enlandanaro. Ĉe kontraŭa 
flanko staras grupo da perfiduloj sen ia leĝa origino, kiu ribeliĝis precize ĉar ili ne 
volis akcepti la rezulton de tiu balotado; malantaŭ ili konfuziĝas miloj da maŭroj 
portitaj el Maroko k faŝisloj el Germanio k Italio. Aljuĝi al aŭtoritatuloj de Burgos, 
kiuj kulpas pri monstra detruo de Madrido k estas kovrataj per koto de krimoj, in- 
ternacian personecon estus plia signo de malhonoro al internacia vivo. 

2. —Hispana registaro denuncadas de antaŭ pli ol Iri monatoj.al potencoj sub- 
skribintaj la interkonsenlon pri «ne interveno», la senmaskan neplenumon de tiuj de- 
cidoj, fare de Germanio, Italio k Portugalio. Dum tiu lempo la ribelintoj ricevis el 
c : titaj nacioj aeroplanojn k gasojn por mortigi virinojn k infanojn, anstataŭ permesi 
tian taktikon de «faktoj plenumitaj» oni povus kontroli la faktojn denuncitajn kadopii 
decidojn por eviti daŭrigon de 1’ sinteno de tiuj nacioj kiuj kulpas pri plilongigo de 
nuna milito k pri la sango intertempe verŝita. 

3. —Hispana registaro ĉiam opiniis k daŭre opinias ke legitima registaro rajtas 
senkaŝe k ĉiel akiri la necesajn armilojn por venki ribelon en sia propra lando. 

4. —Internaciaj normoj ne permesas liveri armilojn al kontraŭuloj de legitima 
reg'staro, k tia liverado kreas novan specon de atako; liun, kiu konsistas el helpo 
al internacia ribelo, kiel denuncis nia reprezentanto en lasta kunveno de Ligo de 
Nacioj. Helpo al legitima regislaro por ke ĝi povu plene konservi internan ordon, 
estis deviga normo de internacia leĝo ĝis nun. 

Tiaj faktoj estas sufiĉaj por ke hispana registaro rifuzus akcepion de via pla- 
no pri kontrolo. Tamen, ne cedante eĉ milimetron de sia pozicio supre klarigata, ne 
ekzamenante ĝisfunde planon, kiu enhavas mankojn tiel gravajn kiel nenia mencio pri 
kontrolo de portugalaj havenoj (tra kiuj ricevis ĝis nun ĉion la ribelintoj), Hispana 
registaro ĉiam fidela al siaj pacaj idealoj k preta helpi la Londonan Komitaton en ĝia 
tasko kontroli kiuj estas la perfiduloj de la interkonsento pri «ne interveno», akcep- 
tas principe vian projekfon, konservante la railon tamen diskuti ĝin plendetale. 

Ofero de vivo en defendo de rajto ne estas ludo nek moda spektaklo 

LETEHO EL LA FKONTO 

Guadarrama, la 19an decembro 1936 

Kara amiko k samideano: 

ĵus mi ricevis vian lastan, per 
kiu mi bone sciiĝas pri via bonfarto; 
ankaŭ tni bonfartas k mia fido al fina 
venko kreskas de tago al tago. 

En ĉi tiu sektoro ni firme staras k 
la faŝistoj malsukcesas ĉiam, kiam ili 
intencas preni niajn tranĉeojn; hieraŭ 
ni ricevis amuzigan atakon, kiun mi 
priskribos al vi: 

Je la meznokto de malvarmega, 
malhela k pluvoplena nokto, dum 
forta blovado de vento, aŭdiĝis gran- 
dega bruo; kelkaj grenadoj eksplodis 
malantaŭ niaj tranĉeoj. Tuj, ĉiuj eksal- 
tis k okupis siajn postenojn atendante 
la tiel anoncitan atakon, sed vane, ĉar 
ili ne kanonpafis por ataki kiel kuti- 
me; ili nur celis averti nin pri parolado 
kiun ili tuj faris al ni per laŭtigilo. 

Niaj tranĉeoj estas malproksimaj 
je tridek metroj el la iliaj k tial ni tre 
bone aŭdas nin reciproke; iu faŝisto 
kiu sin nomis kiel oficiro invitis nin 
«ĝentile» forlasi niajn vicojn,li diris ke 
ni estas trompitaj ĉar estas la faŝistoj 
kiuj defendas laboristan idealon. 

Ni respondis kiel decas k certigis 
al li ke ni baldaŭ venkos; tiuj vortoj 
furiozigis ilin tiagrade ke tuj fluadis 
minacoj k insultoj sekvataj de ĥora 
kantado de reĝa himno. Samtempe k 
plenaj je entuziasmo ni kantis respu- 
blikan himnon k la Internacion. 

La faŝistoj indigniĝis, difinis al ni 
limtempon 15-minutan por nia kapi- 
tulaco per vortoj konsistantaj el mik- 
saĵo de minacoj k petoj, kun promeso 
premii nian obeon. Ni kantis, kantadis 
k zorge atentis pri la malamikoj, kiuj 
koleriĝis pro niaj popolaj kantoj tiom 
malŝatataj de ili. Raŭka pro kolero tiu 
«oficiro» bleke ordonis: «Antaŭen, 
kuraĝa legio...» k ili eliris el siaj tran- 
ĉeoj elkriante insultajn vortojn per 
kiuj ili kredis timigi nin. Ni respondis 
per mokaj frazoj, nia artilerio pafis 
ilian ariergardon, niaj fusiloj k mitra- 
liloj ekfunkciis rapide, niaj ministoj 
fetis dinamitajn kartoĉojn k manbom- 
bojn k ili disiĝis forkurante timigitaj 
dum ni ĉasis ilin kiel kuniklojn... 

Poste ili anoncas emfaze: «En sek- 
toro Guadarrama hieraŭ ni atakis 
kuraĝe...» 

Salutu niajn amikojn k ricevu 
fortan k revolucian brakpremon de 
via k-do, 

J. A. 


ROR EIFIKA HELPO! 

Inter la multenombraj leteroj, kiuj ĉiutage alvenas en nia Redaktejo el 
eksterlando, troviĝas ofte kelkaj, verkitaj de sindikatoj k de aliaj labor- 
organizoj. Ili enhavas varmajn salutojn k deziresprimojn pri nia venko. 
Preskaŭ ĉiuj laboristoj en la mondo, mallaŭdas la sintenon de sia registaro 
pro malpermeso liveri municion, kanonojn, maŝinpafilojn k aeroplanojn al la 
legitima hispana Registaro. Eĉ multaj skribintoj promesas al la hispana 
laboristaro fari ĉion eblan siaflanke por ŝanĝigi la aferon, favore al nia 
batalo kontraŭ la faŝismo. 

Sincere ni devas diri al esperantistaj kamaradoj, kiuj peras tiun kores- 
pondadon tiel afable k bonintence, ke bedaŭrinde nek ni povas akurate esti 
perantoj por la interskribafoj nek la koncernaj sindikatoj k organizoj ĉi-tieaj 
povas nun respondi ĉiujn similajn korespondafojn, des malpli ke tiuj esprimoj 
k rezolucioj ja meritas dankon ĉar pruvas, ke nin akompanas la simpatio k 
la subteno de la alilandaj laboristoj, sed neniel taŭgas kiel praktika helpo. 

Sen ofendo al niaj samlingvaj kamaradoj, kies klopodojn ni cetere ag- 
noskas, ni diras ke se ili volas efektive helpi nin en nia luktego kontraŭ la 
internacia faŝismo, terura lukto postulanta elverŝadon de proleta sango his- 
pana, ili simple agu jene: ili penu agitadi sialandan laboristaron k estu niaj 
perantoj por komprenigi al siaj kamaradoj, ke LA SOLA VOJO EFIKA por 
akceli k sekurigi la triumfon de la hispana proletaro, estas INSISTE POS- 
TULI, KE ONI LIVERU AL NIA REGISTARO ĈIAJN BATALILOJN 
LAŬRAJTE. 

Ni ne donas konsilojn al ĉiu ajn. Sed kiam ni vidas, ke absolute nenio 
praktika tiucele estas ĝis nun farita, malgraŭ la fortika organizado de 
eŭropaj laboristoj, precipe en Anglio k Francio, ni ne povas silenti, ke per 
fratecaj leteroj ni ne povas anstataŭi la necesajn armilojn k ke ni riskas esti 
venkataj spite al tiu amaso da salutesprimoj k bondezifoj, tute platonaj. 

Ni preferus, ekzemple, dudek-kvarhoran ĝeneralan strikon de la potencaj 
Labor-organizoj, kvazaŭ avizo pri solidara sento al hispanaj laboristoj kiuj 
oferas sian vivon por ĉies libero. 

Ekde nun, do, ni esperas, ke oni urĝe entreprenu vastan kainpanjon por 
devigi la koncernajn registarojn, ne plu elteni la absurdan akordon pri ne- 
interveno, konsakranta la senmoralan principon de egalrajto de rab-murdisto 
kun la viktimo, kio estas fakte favori la ribelintojn k bojkoti la hispanan 
popolon k ĝian aŭtentikan Registaron. Senpacience ni atendas sciigojn pri 
plenumado de tiu vere solidareca tasko! 

Ni per tiu alvoko volus ĝeni neniun k ni profitas la okazon por redanki 
ĉiujn k-dojn. kiuj fervore k sindoneme monhelpas nian bultenon, kio estas 
aparta afero k dankinda laboro, kiel ankaŭ tiu pri monkolektado por vestoj 
k nutrafoj por la hispana popolo. Nian alvokon ni adresas al ĉiuj klaskons- 
ciaj laboristoj en la mondo, per niaj esperantistaj kamaradoj, por ke ili agu 
konsekvence kun la kruda realo, postulanta plej decidan agadon k nepre 
materialan helpon. Ni deziras, ke oni rekonu ĉie, ke la venko de la hispana 
Popolfronto nur povas esti certigata per armiloj k municio, ĉar la faŝistaj 
ŝtatoj provizas niajn malamikojn malavare per ĉiuspecaj batalrimedoj k 
kontingentoj da «volontemaj» armeanoj. 


BONAJ VARTISTINOJ 



ATENTU! 

Legi k disvastigi la enhavon de nia gazelo 
estas plenumo de duobla celo: Oni helpas la 
defendadon de la popolaj rajtoj k samtem- 
pe oni montrasl per praktika uzado, la utilon 
de Esperanto. Por ni estas plene interesaj 
ambaŭ flankoj de nia afero. Tamen eble ne 
ĉiuj amikojkomprenis tion,ĉar kvankam ape- 
ris traduke, en multaj nacilingvaj jurnaloj, 
artikoloj niaj, nur malmultaj venis al Ia 
redakcio. Ni bezonas nepre ricevi, por ko- 
lekti, almenaŭ unu ekzempleron de ĉiu eldo- 
najo aperiginta ion el nia bulteno. Tial do f 
vigle traduku, instige publikigu k nepre ne 
forgesu sendi la koncernan ekzempleron por 
ke nia streĉa k elĉerpiga Iaboro ne restu ano- 
nima antaŭ granda parto de nia popolo. 

SPIONADO JEN HISPANIO 


MARSO DE L ANTIFASISTfl) 

dediĉala al la esperanlisla 
rolo «ANTAŬEN». 

Suno hispana, ĉiela lazuro, 

Dolĉa kisado de venta kares’... 
Sango, ruinoj, perforto, teruro, 

Pafoj fusilaj, kanonaj, sen ĉes’. 

Sonu signalo 
al la batalo, 
niarŝu kun ard’ 
sub ruĝa standard’. 

Bando faŝista de sangaj tiranoj 
Volas forpreni la ĝojon de l’viv’ 

Premi la gorĝon al bravaj hispanoj, 
Rabi, bruligi per mano de riff’. 

Sonu signalo 
al la batalo 
sub ruĝa stel’ 
ke mortu ribel’. 

Flugas en alto germanaj pilotoj, 
Bombojn ĵetante al paca amas’; 
Marŝas diboĉe faŝistoj en rotoj, 

Pafas virinojn, infanojn en ĉas’. 

Do al batalo 
sonu signalo 
kontraŭ svastik’ 
pro la Respublik’. 

Sed jam proletoj leviĝas defende, 
Forte kuniĝas labora popol’ 

Fronten ekmarŝas heroe senplende 
Bravaj taĉmentoj kun venka ekvol’. 

Do al batalo 
sonu signalo, 
marŝ’ kun rapid’ 
pro ruĝa Madrid’. 

Tuta jam mondo kompreni komencas 
Ĉie ekluktas ĝi kontraŭ faŝism’ 

Nigro kaj bruno egale esencas, 
Mondo ja estas tutec-organism’. 

Do al batalo 
sonu signalo 
kontraŭ svastik’ 
pro la Respublik’. 

Venis ni ankaŭ ali-nacianoj 
Kune batali sur lipoj kun kant’, 

Helpi defendon al fratoj-hispanoj, 
Ĉiujn kunigas nin ja Esperant’. 

Sonu signalo 
alla batalo. 

Marŝ’, marŝ’ sen lac’ 
pro monda la pac’. 

Originale de E. MIĤALSKI 


fus aperis, germanlingve verkita, 
interesa libro sub titolo «Spionoj k 
konspirantoj en Hispanio» el kiu ni 
eltiras signifajn k sensaciajn kon- 
kludojn. 

Germana faŝismo ne nur parto- 
prene kulpas pri la monstra atako al 
hispana ordo; ĝi plenzorge preparis 
k poste gvidis la militistan ribelon. 
Kiam popola fronto, en kuraĝa entu- 
ziasmo k unueco, sukcesis venki en 
politika baloto, funkciis en nia lando 
pli ol kvindek ĉeloj por nacisocialista 
propagando, kiuj glate laboris per 
abunda provizo de mona lubriko. 

Tuj de la komenco, ili klopodis 
korupti gazetojn k eldonejojn. Nur 
en la jaro 1934. aperis 164 artikoloj 
de faŝista propagando, ĉefe en influaj 
centraj ĵurnaloj de katolika tendenco. 

Estas dika kontraŭeco inter tiu 
propagando en katolikaj organoj k la 
rigora persekutado al tiuj semreligia- 
noj en Germanio mem. Nacisocialismo 
celas detrui ankaŭ la katolikismon 
kiam tiu estas demokrata k defendas 
la popolon. La germanaj katolikaj 
pastroj, kiuj pledas por la konscienca 
libero, estas severe persekutataj, per 
identaj metodoj, kiel la socialistoj, 
komunistoj aŭ pacifistoj... 

Ĉiaj, plej variaj, propagandiloj 
estis sub la kontrolo k influo de la 
germana faŝismo kun fortika radikaro 
en nia lando: Specialaj agitistoj, taŭ- 
gaj filmoj, trafa literaturo, radiodis- 
sendado k. t. p. La faŝista teoriulo 
Rosemberg eĉ direktis al Hispanio 
siajn frenezaĵojn pri rasismo! Sen- 
dube, dank’ al tiu stranga doktrino, 
okazis la kruela murdado al judoj, 


fare de 1’ ribelintoj en Zaragozo, dum 
la Rasa Festotago de lasta Oktobro. 

Dum en Germanio vegetas proleta 
klaso k etburĝaro, k terure malsatas 
milionkvanta amaso pro ŝvelanta 
senlaboreco, fiulanda faŝismo sendas 
gaje la monon por subteno de ribelo 
k malpaco en nia lando. Nur dum 
jaro 1935. oni faris jenan distribuon 
laŭ nudaj ciferoj: 

Por organizado en eks- 

terlando. 132.000 ptoj 

Por la germana fronto 

de laboro. 180.000 » 

Por fremdlanda servo . 85.000 » 

PorlaPropagandaFako 360.000 » 
Por speciala propagan- 
do el «Vintra Helpo». 60.000 » 
Por la oficejo «Fitche- 

Bund>. 350.000 » 

Por policaj agentoj k 

spionado. 576.000 » 

Por helpo al komercaj 

aferoj. 1.200.000 » 

Entute. . . 2.943.000 * 

La detaloj koncernantaj la unuan 
duonjaron de 1936. Ankoraŭ ne atin- 
gis nin, sed certe ili estas pli gravaj 
ĉar en tiuj monatoj la propaganda 
tasko certe estis kaŝe k intense akce- 
lita pro tuja proksimeco de zorge pre- 
parita k bone nutrita ribelaĉo. 


MEMORU RUNSTANTE. ke n,.„ 

amikoj el Germanio, Italio k Portu- 
galio, soifas pri la vero de la his- 
pana situacio. Al ili ni ne povas 
rekte liveri la bultenon, zorgu do 
vi tnem iel ajn havigi ĝin al ili! 


Demokrata Homo! 



Objektive, sen aparta tendenco, nia bulteno P O P O L A 
F R O N T O , voko de libero tra la mondo, plenumas sian taskon 
kun obstino esperantista. La subteno k vivo de nia organo depen- 
das nur de ĉiu amiko, kiu, komprenante la rolon de rekta infor- 
mado, dediĉas kelkajn monerojn por ĉi tiu bultena entrepreno. 

Tial, anstataŭ honto, estas honoro por ni la insista peto: 
Kolektu monon en grupoj k rondoj, instigu ĉiujn pagi almenaŭ la 
koston de papero k afranko! Sendu tuj la monon al la internacia 
aareso k skribu poŝtkarton aŭ leteron al la redakcio. 

INTERNACIA ADRESO REDAKCIA ADRESO 

nur por mono por ĉio alia 

FARENC GUSTAVE POPOLA FRONTO 

56, Rue du Parc Mar, n.° 25 

ORLEANS (Loirel) FRANCIO VALENCIA (Hispanio) 


Esperanto, en sia kvindeka jaro, krias: Vivu la hispana Respubliko! 

Ifl O Z A I U O 


• En Internacia Brigado kunbatalas 
arde k amike germana komandanto 
Hans k franca komandanto Dumont. 
Ili partoprenis samtempe la heroan 
batalon de Verdun, ĉiu en sia kon- 

2 cerna zono, k tuj post la milito ambaŭ 
is forlasis la armeon k fariĝis civiluloj. 
fc Ili memoras pri tagoj malproksi- 

maj, pri tempo kiam ili batalis unu la 
alian, ne konante sin reciproke; nun 

3 ili luktas kune kontraŭ komuna mal- 
amiko, la faŝismo, k ne dubas pri 
certa k baldaŭa venko. 

o • Post aresto de faŝistoj en domo 
sub protekto de finnlanda flago, oni 
suspektis pri alia domo protektata de 
sama flago en strato Velazquez, 55. 

Ĝi estis traserĉata de la polico k 
ankaŭ oni trovis interne 610 faŝistojn, 
bone provizatajn je armiloj, k estis tuj 
, arestataj. 

Vere tio montras interesan aspek- 
ton de la novebakita teorio pri «ne 
interveno», sensacia elpenso de diplo- 
mataro kiu konstante zorgas pri la 
paco. 

• Jose Juarez kiu ĵus sukcesis eliri 
, el faŝista infero, konfirmis ke en pro- 
- vinco Navarra estas fusilmortigitaj 

dudek kvar parencojn de katolika mi- 
i„ nistro Irujo. 

Tiuj viktimoj nur kulpis pri tio ke 
ili estas familianoj de ministro de 
J 1 nia registaro. 

a Ankaŭ estas fusilmotigita filo de 
• ministro Largo Caballero. La faŝistoj 
kaptis lin la unuajn tagojn kiam li, 
lauleĝe, soldatservis. Li ne plenumis 
, ian politikan postenon, sed... li estis 
filo de Largo Caballero! 

Per tiaj agoj la faŝistoj intencas 
1 slarigi novan ordon k civilizon, k 
defendi la moralajn principojn de 
katolika religio. 

• La «glorinda» tasko, kiun faŝismo 
8 plenumas, ricevas gravan helpon de 
o italaj k germanaj aviadiloj; ĵus ili 

atingis novajn sukcesojn. 

La 8an. Decenibro estis bombar- 
data urbo Guadalajara. E1 fremdaj 
aeroplanoj falis kruele bomboj kiuj 
mortigis dudekon da virinoj k infanoj, 
k vundis alian dudekon. 

» Sekvantan tagon tiuj plenkuraĝaj 
J birdoj atakis francan civilan aeropla- 
’ non kiu vojaĝis en la servo de franca 
ambasadoro; ĝi falis k kelkaj oku- 
pantoj estis vunditaj per ♦civilizaj» 
kugloj. Franca ĵurnalisto Louis Dela- 
. pree, redaktoro de konservativa ĵur- 
“ nalo «Paris-Soir» mortis en hospitalo. 

• Kelkaj bomboj ĵetitaj el fremdaj 
aeroplanoj k niultaj obusoj venintaj 
el faŝistaj kanonoj, ne eksplodis. Eĉ 


I 


kelkaj el ili entenis skribaĵon kun 
flamaj vortoj de solidaro al hispana 
popolo. 

Ni tutkore dankas la aŭtorojn de 
tiu sabotado kiu tiel efike montras 
verajn sentojn de ĉiulandaj laboristoj. 

• Generalo Miaja, kiu gvidas de- 
fendon de Madrido, diris al gazetisto: 

«Madrido estas nealirebla por la 
faŝismo. Pro tio, kiam normala vivo 
revenos en madridajn stratojn, ni sta- 
rigos en Pordo de Alcala monumenton 
al Nekonata Milicano, ĉar milicanoj 
estas kiuj savis Madridon. 

Se tiuj grupoj de nepreparitaj k 
neorganizitaj viroj sukcesis deteni k 
repuŝi la faŝistojn, kiel dubi nun pri 
nia venko se ni jam havas veran 
armeon, kun plena milita efiko k pro- 
vizita de la modernaj armiloj, kiujn 
postulas nia lukto?» 

• Angla grafo Churchill tuj post sia 
reveno el ĵusa vojaĝo tra Hispanio, 
deklaris en Londono: 

«Mi vidis en la batalfronto mili- 
canojn de grizaj haroj; oficistoj, mi- 
nistoj, advokatoj, ĵurnalistoj k scien- 
culoj estas kune envicigitaj kun kam- 
paranoj... 

Kiam oni vidas tiajn ĉiuspecajn k 
diversprofesiajn soldatojn, oni tuj 
komprenas ke ili estas la plimulto de 
la lando; tuta popolo kiu luktas por 
defendi sian rajton al memrego.» 

• En la okcidenta provinco Huelva, 
regata de 1’ faŝistoj, ankoraŭ restas 
fortaj k bravegaj grupoj da laboristoj 
kiuj bone batalas en la montoj. Estas 
la ministoj de Riotinto k Valverde, 
tie ili lerte sin defendos ĝis la alveno 
de niaj trupoj. La tiea faŝista provin- 
cestro De Haro malgraŭvole konfir- 
mis tion al ĵurnalistoj. 

• La 12an. Decembro, posttagmeze, 
je dek mejloj de Malaga, nia submar- 
ŝipo C-3 estis torpedata de fremda 
submarŝipo. 39 maristoj pereis. His- 
panaj faŝistoj ne havis tiam eĉ unu 
ŝipon submaran. 

Dume, la farso de «ne interveno» 
daŭras k demokratiaj landoj restas 
surdaj k blindaj. Ankoraŭ sukcesas 
faŝista taktiko, ĵeti ŝtonon k kaŝi la 
brakon. 

• Laŭ fidindaj sciigoj, la faŝistoj jam 
komencis ordigi la vivon en la arier- 
gardo. En Seviljo, burĝuloj, militistoj 
k diversklasaj faŝistoj, ĉiutage dibo- 
ĉas pogrande. Generalo Kejpo kune 
kun fripono bone konata, ekspluatas 
kabaredon «Los Rcsales» k ludĉam- 
bron similan al tiuj de Montecarlo. Ili 
sin preparas serioze al nova faŝista 
sociordo. 


• Nia blendita vagonaro «K»Jntense 
laboras en Madrida fronto. Gi estas 
nomata «la teruro de 1’ faŝistoj», ĝi 
estas ekipita per kanono k mitraliloj. 
Apud Parla, per tiu kanono ĝi difektis 
tri tankojn k rekaptis alian blenditan 
vagonaron, la <H», kiu antaŭ kelkaj 
tagoj estis devigata resti en malamika 
zono. En Pinto la vagonaro K» libe- 
rigis la fervojistajn kamaradojn, kiuj 
rezistis en staeidomo, k frakasis du 
faŝistajn kanonojn. En Getafe ĝi de- 
tenis faŝistan kolonon konsistantan el 
dekunu tankoj, infanterio k maŭra . 
kavalerio; per ĝia kanono restis de- 
truitaj kvar tankoj, la aliaj estis devi- 
gataj malantaŭeniri k per la mitraliloj 
la bravegaj okupantoj de la vagonaro 
mortigis pli ol kvin cent maŭrojn: 

• Angla gazetaro ironie raportas pri 
fakto ĵus okazinta en Gibraltaro, kien 
alvenis kelkaj hispanaj faŝistaj ofici- 
roj por dungi interpretistojn, ĝisfunde 
konantajn germanan k italan lingvojn. 
Malgraŭ ke ili promesis monatan sa- 
lajron de 600 pesetojn krom allogan 
uniformon, ili nur povis konvinki du 
anglojn. 

En Gibraltaro oni mokas senkaŝe 
pri la intelekta kapablo de 1’ hispanaj 
faŝistoj kiuj sin kredas «superuloj». 

• Germanak portugala registaroj 
anoncis al Komitato por la «ne inter- 
veno» ke ili ne akceptas la sendon de 
neŭtralaj observantoj al siaj aerodro- 
moj por neebligi la liveradon de aero- 
planoj al hispanaj faŝistoj. Konsek- 
vence, la projekto pri kontrolo estas 
resendita el teknikistoj por ke ili ella- 
boru novan planon, kiu povos plaĉi 
al ĉiuj registaroj. 

Ni ne bone komprenas la kom- 
plikaĵojn de tiu tasko, ĉar !a solvo 
estas tre simpla. Oni povas proponi 
al tiuj registaroj ke ili mem sendu la 
necesajn observantojn; tiamaniere la 
tasko de la observantoj estos facile 
plenumata. 

• En Bataliono de Konstruado estas 
akceptita kiel milicano la pastro de 
vilaĝo Valdemorillo, Rafael Cabaleas. 
Kiam li sin prezentis al komandanto, 
diris: 

«Mi estas kristano, k pro tio mi 
ĉiam staris apud la libero k la malri- 
ĉuloj. Vi pravas, k mi promesas helpi 
vian lukton se oni ne devigas min 
rezigni mian religian kredon. Mi ne 
aprobas politikan sintenon de Ekle- 
zio, kiu ĉiam agas la malon ol ĝi 
estas devigata fari laŭ puraj religiaj 
principoj. Mi.k ĉiuj junaj-pastroj de 
nia lando opinias tutsame.» 

Li prenis fusilon k kuraĝe alba- 
talas faŝismon kun siaj kamaradoj, 
la laboristoj. 


AIJSKULTU RADIODISSENDOJN DE VALENCIO PRI HISPANA SITUACIO EN ESPERANTO! 

Stacio de Komunista Partio—ondlongo 41,87 metroj— ££% Stacio de C. N. T.-F. A. I.—ondlongo 42,40 metroj - 
marde k vendrede je la 17“ horo (hispana tempo) Iunde k vendrede je la 19 1 horo (hispana tempo) 

La socialista Stacio provizore ne funkcias 

Kiel plurfoje dirife, ni eldonas nian bultenon per niaj propraj 
modestaj raonrimedoj k dank’ al la helpo de niaj legantoj, kiuj laŭpove 

respondas al nia peto pri nionsubteno. 

Cio ĉi permesas ĝis nun kovri la elspezojn, sed estas nesufiĉa 
por pliigi ia eldonkvanton, kiel postulas ia kreskanta petado de 
POPOLA PRONTO el ĉiuj anjfuloj de la Terglobo. 

Por reguligi la aferon k solvi la problemon ni decidis: NH PLU 
SBNDI la gazeton al tiuj kamaradoj, ĝis nun ricevintaj, ĝin sed kiuj 
ne skribis al ni pri ĝia akcepto k pri sia deziro daŭre ricevi ĝin. 
Tiamaniere ni povos atenti aliajn petintojn, kiuj varme interesiĝas 
pri ricevo de la Bulteno. 

Ni scias, ke pro raalperfekta funkciado de nia sliparo, ekzistas 
certa nombro da kamaradoj, kiuj ricevas «P. F.» duope (unu ekzem- 
pleron rekte k alian pere de sia organizo). Se tiuj k-doj bonvolus 
informi nin, ni pl©j rapide ŝparus ekzemplerojn, ktujn ni destinus 

al novaj interesitoj. 


NIA MUNICIO 


Valencia esperaniistaro. . . 85 pioj. 

K. G. I. — Amsterdam. ... 10 guld. 

J. B. P. —Rotierdam .... 1 dol. 

E. O. — Harnosand .... 5 svkr 

R. A.— Cocentaina .... 5 ĉkr. 

W. L.—Warnsdorf.50 ptoj. 

Fratoj S.-Villel-Fronto. . . 40 ptoj. 

Grupo «Huizen».—Huizen . . 150 ŝil. . 

J. W. S —Manchester ... 10 dol. 

J. H.—Glasgow. 2‘6 ŝil. 

Samideanoj el Washinton. . 2 dol. 

A. G.-Madrid. 5 ptoj. 

J. W.—Johnstone. 4 ŝil. 

A. R. —Manises.12‘50 ptoj. 

F. V.-La Ribera.12‘50 ptoj. 

W. H.—Rotterdam .... 53 ffr. 

Jouis.—Ronen-.50 ffr, 

D. L. pere de J, B.~Liverpool 5‘6 ŝil. 

W. J.—Eersdeman .... 50 bfr. 

A. J.—Wisby.10 svkr. 

R. A. V.—Kolono C. N. T. n.° 15 5 ptoj. 

K. D. k C. L. — Meenen ... 50 ptoj. 

Edvvvars, —Bishop .... 10 ŝii. 

J. C.—Barcelona. 2 ptoj. 

A. P,—Barcelona. 2‘50 ptoj. 

E. F.-Barcelona. 2‘50 ptoj. 

J. H.—Barcelona. 0‘50 ptoj. 

A. G.—Tab. Valldigna ... 5 ptoj. 

V. P.—Tab. Valldigna . . . 2‘50 ptoj. 

S. P.—Tab. Valldigna ... 5 ptoj. 

J. J.—Nordmaling. 5 svkr. 

F. L. E.~Bruseia Sekcio . . 20 bfr. 

Lab. Esp. Grupo.—Enschede 50 bfr. 

Keable.—Londono .... 2‘6 ŝil. 

J. R.—Londono. 5 ŝil* 

S. J. S.—London. 2‘6 ŝil. 

J. M. R.—Madrid.50 ptoj. 


Lasthora Impreso 

La fronto dc MadridoVstas sekura 
k cn bona ordo, En cetcraj frontoj nia 
arme'o prcparas atakojn por doni 
trafajn batojn al la scnmorala rezisto 
dc la malamiko, . 

Nia lukto gajnas prcstiĝon cn la 
internacia mcdio, nc nur cn popolaj 
amasoj, scd cn trc altaj respondecaj 
instancoj, 

La hova jaro estas jaro dc la 
venkol 


KDMPREniBILU 

Kclkaj scivolcmaj korespondantoj, 
pridemandas la signifon dc diversaj 
mallongigaĵoj (skribitaj pcr grandaj 
literoj) kiujn ili trovas tralegantc lete- 
rojn aŭ ĵurnalojn hispanajn. Jen kel- 
kaj klarigoj: 

C, N. T,—Nacia Konfcdcracio dc 
Laboro (anarkistema sindikataro). 

A. I. T.—Internacia Asocio dc La- 
boristoj (kiun aliĝas C. N. T.). 

U. G. T.—Generala Unio dc Labo- 
ristoj (sindikatoj sub marksisma 
influo k tendenco). 

P. S. O.—Socialista Partio. 

P. S. U.—Unuiĝinta Socialista 
Partio (Kompartio k socialistoj kunc; 
ĝis nun, nur cn Katalunio, scd krcdc- 
ble baldaŭ cn la tuta lando). 

P. C.—Komunista Partio. 

F. A. I. — Federacio Anarkista 
Ibera. 

J. S. U.—Unuiĝinta Socialista Ju- 
nularo (Tio estas, ankaŭ la Kompar- 
tia Junularo). 

S. R. I.—Internacia Ruĝa Helpo. 

P. O. U. M.—Laborista Partio dc 
Marksisma Unuiĝo (Trockistoj). 


Rl PROĈETO 

En ld recenza angulo de la decembra 
numero de «La Socialisto», oficiala organo 
de I. S. E. aperas mencio pri nia gazeto. 
Tro supraje k facilanime oni donas al ni 
famon pri komunista tendenco. 

ĉe la eklego de tiu malsaĝa diro, ni ri- 
gardis unu la alian kun miro. Ni ne sciis 
ĉu ridi aŭ lamenti pro tiu manko de pruden- 
to k stranga inlereso ankoraŭ, dividi ansta- 
taŭ kunigi, en Iaborista gazeto de najbara 
lando, kiam komuna malamiko blekas tiel 
proksime. 

Nia redakcio konsistas el esperanlistaj 
.popolfronianoj, t. e. el ĉiuj tendencoj. Ni 
rigardas la hispanan siluacion tra klaraj 
vitroj, en Hispanio mein, kie la esprimo 
Popolfronio ne estas vorto vana sed mikso 
de sango k muro de korpoj. 

Nia titolo estas pura spegulo de la celo 
sub kies signifo ni iras nian vojon sen 
atento al minacoj de faŝistoj nek ankaŭ al 
la partia sektemo de kelkaj amikoj. 

Presejo de J. Olmos, Alicante, 55, Valencia 


POPOLFRONTA LETERUJO 

m 

J. V. — Ŝadrinsk.—Malfacile esias nun ple- 
numi ĉiujn viajn indikojn, sed ni faros 
la eblon. 

G. L. - Ljusne. —Poŝimandato, kompre- 
neble, ne alvenis. Sendu al nia Peranto en 
Francio. 

T. F. — Kiev.—K-don. pri kiu vi deman- 
das, jam de antaŭlonge ni ne vidas, sed ni 
scias, tamen, ke li bonfartas. 

E. M. G.— Hoting. - Vian ŝatatan leteron 
ni dankas k ankaŭ viajn klopodojn. 

A1 iu finlandano. - Bone ni notis ia enha- I 
von de via estimata letero k plenumis la 
mendojn. Dankon! 

F. E. O. - Montreuil. - Ni kvitancas 104 
frankojn (en 70 respond.) pere de k-do Glo- 
deau, el k-doj Marquel (5) Natnaff (8) Moltz 
(10) Marquet (81) krom pluajn 155 frankojn 
(en 90 respondk.) ankaŭ pere de Glodeau, el 
k doj Esp istoj el Strasbourg (103) kolekto 
de k-do. Chiland (10) kolekto de k-do Pod- 
gorski (15) L. Rodo (10). 

D. G. E.—Gasle. - Ni kordankas vian 

saluton. ! 

S. R. M.—Biggin Hill, Kent. —Respond- 
kup. bone alvenas. Ankaŭ la viaj k sekve, 
vi povas sendi pluajn. 

K-doj. en Katalunio. - Por kontentigi sci- 
volemon de korespondanto lia, penu informi 
nin pri k-do. Emilio Torres, ano de Grupo 
«Amikeco», kie k kiel li staias. 

A. J. - Stalino, Dombas.—Vian deziron ni 
diskonigis k ni ĝojos se ĝi trafas sukceson. 

K. H. — Fommerup. — Vin k ĉiujn, kiuj ape- 
rigos eltranĉajojn de «P. F.» en la naciaj 
gazetoj, ni elkore dankas. 

J. B. k filino. - Rotterdam. — Viaj varmaj 
leteroj kortuŝis nin. Ni partorpenas vian de- 
ziron pri kunligo de samcelaj esp-istoj. Pli 
poste ni, laŭpove, klopodos en tiu direkto. 
Sinceran saluton! 

S. E.—Santander. — Ni bedaŭras la sor- 
ton de tiuj k-doj. k esperas, ke baldaŭ ĉio 
estos aranĝita laŭdezire. Nepre ni sendos la 
gazeton al Cartagena. 

B. J. G. - Deventer.—Bonorde alvenis via 
estimata letero. 

Londona Taksiista Grupo —K do. Wat- 
son, dankegon k baldaŭn resaniĝon! 

V. G. —Nikolaev. Ni antaŭdankas even- 
tualan represigon de enhavo de «P. F.» en 
aliaj gazetoj. Pri kunlaborado, maliongajn 
interesajn raportetojn en rilato kun nia 
afero, ni laŭeble publikigos. 

SAT-ano 19.119. —Paris. — Via sindono, 
karaj kamaradoj, estas al ni kortuŝa. 

Java.—Naaluis. — Ne necesas rekomen- 
dita letero samokaze k vi tial povas ŝpari 
afrankon. 

A. G. — Stockholm. - Svedan furnalon ni 
siatempe ricevis. Ni notas vian proponon. 

B. P,—Moskvo. — Viaj ideoj estas trafaj, 
sed pli malpli estas jam efektivigitaj kun 
relativa sukceso. 

K-doj de Zlin.—Ni profitos vian leteron 
por publikigi ĝin hispanlingve en niaj naciaj 
ĵurnaloj. Ni frate dankas vin! 

J. Z.—Stalin, Donbass.-Pro manko de 
spaco, ni ne povas destini lokon por anon- 
coj en «P. F.» 

E. H.—Hradec, Krŭiovĉ.—Ni kvitancas 
kvin respondk. Rilate al via deziro ni faros 
la eblon. 

L. P. —Paris. —Vilaĝeto «Dos Hermanas» 
estas ĉi tie tute nekonata. ĉu ne estas eraro? 
Eble estas alia provinco. Nia enketo havis 
negativan rezultaton. 

Callosa de Segura.—Tieaj k-doj. estas 
petataj informi nin pri aktuala restadejo k 
farto de k-do. Justo Estan Canales, kiu loĝis 
en Alta del Pozo, 25. lu sveda kamarado 
pridemandas lin. 

G. H. R,—Rochester, Kent.—Ni zorgc 
atentis viajn rimarkojn k tute komprenis Is 
anglalingvan gazeteltranĉajon. Koran dan- 
kon! Cetere, korespondaĵoj el via lando 
trafas nin rekte, sen ia baro. 

E. O, —Harnosand.—Vian tradukajon ni 
profitas por enpresigo en hispana gazetaro. 






































